Ιωάννης Πατσαντάρας

Ο Ιωάννης Πατσαντάρας είναι Έλληνας ανώτατος αξιωματικός της Πολεμικής Αεροπορίας εν αποστρατεία. Διετέλεσε Αρχηγός της Τακτικής Αεροπορίας (Α/ΤΑ) στη Λάρισα και Διοικητής του Νατοϊκού Αεροπορικού Στρατηγείου, CAOC - 7 από τον Αύγουστο του 2009 έως τον Μάρτιο του 2010. Έχει διατελέσει Δήμαρχος Διστόμου–Αράχοβας–Αντίκυρας (2011-2014)

Βιογραφικά στοιχεία 
Γεννήθηκε το 1954 στη Αράχοβα Βοιωτίας. Το Σεπτέμβριο του 1973 εισήλθε στη Σχολή Ικάρων, από όπου αποφοίτησε τον Ιούνιο του 1977. Κατά τη διάρκεια της σταδιοδρομίας του, υπηρέτησε σε διάφορες επιχειρησιακές μονάδες της Πολεμικής Αεροπορίας.

Eκπαιδεύσεις - μετεκπαιδεύσεις 

Έχει παρακολουθήσει σχολεία και σεμινάρια της ειδικότητας του στην Ελλάδα και στο εξωτερικό:

Υπηρέτησε ως ιπτάμενος και εκπαιδευτής πολεμικών αεροσκαφών και έχει συνολικά 4.500 ώρες πτήσεων εκ των οποίων 3.500 σε μαχητικά αεροσκάφη (κυρίως σε F-4 και M-2000). 
Ειδικότερα μετά την αποφοίτησή του από τη Σχολή Ικάρων υπηρέτησε διαδοχικά :

1977 - 1987 στην 117 ΠΜ/339 ΜΠΚ (F-4E) . 
1987 – 1988 στην  117 ΠΜ/Επιτελείο/Αξκός ΤΑ.
1988 στο ΚΕΑΤ/Σ.Ο.Τ. (Σχολείο Όπλων Τακτικής) ως Αξιωματικός Επιχειρήσεων και το 1990 ως Διοικητής, με πτητικά καθήκοντα εκπαιδευτή διπλού ρόλου αναχαίτισης και βομβαρδισμού.
1991 - 1993  ως Διοικητής της 331 ΜΠΚ (Mirage - 2000).
1993 - 1995 στο ΓΕΑ (Γενικό Επιτελείο Αεροπορίας) στις Διευθύνσεις Προσωπικού και Επιχειρήσεων-Σχεδίων.
1995 - 1999 υπηρέτησε στην Προεδρία  της Ελληνικής  Δημοκρατίας (Στρατιωτικό Γραφείο) ως Υπασπιστής  του Προέδρου  Κωστή Στεφανόπουλου.  
1999 - 2001 στο NATO (ΜΑΒΑΣ) - Βρυξέλλες ως Εθνικός Αντιπρόσωπος στο πρόγραμμα ACCS (Air Command Control System).
2001 - 2003 στο ΓΕΑ και στη Διεύθυνση Αεράμυνας ως Τμηματάρχης και Διευθυντής.
2003 - 2005  ως Διοικητής της 114 Πτέρυγας Μάχης.

Παράλληλα από τον 
Απρίλιο έως τον Σεπτέμβριο του 2005 ήταν DISPLAY DIRECTOR της Αεροπορικής Επίδειξης «ΑΡΧΑΓΓΕΛΟΣ» 
Οκτώβριο 2005 έως τον Απρίλιο 2006 ,Διευθυντής της Διεύθυνσης Στρατιωτικού Προσωπικού του Γενικού Επιτελείου Αεροπορίας.
Μάιο 2006 έως τον Μάρτιο 2007, Διευθυντής της Διεύθυνσης Αντισταθμιστικών Ωφελημάτων & Διασφάλισης Ποιότητας του Υπουργείου Εθνικής Άμυνας.
Απρίλιο 2007 - Μάρτιος 2008, Διευθυντής Α΄ Κλάδου του Γενικού Επιτελείου Αεροπορίας. Επιχειρήσεις, με παράλληλα καθήκοντα εθνικού αντιπροσώπου (NATO AIR DEFENCE COMMITTEE) στο ΝΑΤΟ-Βρυξέλλες.
Απρίλιο 2008 έως Μάρτιο 2009, Υπαρχηγός του Γενικού Επιτελείου Αεροπορίας.
Μάρτιο 2009 έως Αύγουστο 2009, Διοικητής της Διοίκησης Αεροπορικής Υποστήριξης.
Αύγουστο 2009 – Μάρτιος 2010, Αρχηγός της Τακτικής Αεροπορίας (Α/ΤΑ) στη Λάρισα και Διοικητής του Νατοϊκού Αεροπορικού Στρατηγείου, CAOC - 7. 
Αποστρατεύτηκε το Μάρτιο του 2010 ως επίτιμος Αρχηγός Τακτικής Αεροπορίας.

Διακρίσεις
Έχει τιμηθεί με τα εξής Παράσημα, Μετάλλια και Διαμνηνμονεύσεις:

Παράσημα

Χρυσός Σταυρός του Τάγματος του Φοίνικα
Χρυσός Σταυρός του Τάγματος της Τιμής
Ταξιάρχης του Τάγματος του Φοίνικα
Ταξιάρχης του Τάγματος της Τιμής
Ταξιάρχης του Τάγματος της Αξίας ( Ομοσπ. Δημ. Γερμανίας)
Ταξιάρχης του Τάγματος Πολιτικής Αξίας ( Ισπανίας)
Τάγματος του Ιππέα της Μαδέρας Β΄ Τάξεως ( Βουλγαρίας) 

 Μετάλλια

Μετάλλια Στρατιωτικής Αξίας Γ΄, Β΄ και Α΄ Τάξεως

Διαμνηνμονεύσεις

Ευδοκίμου Διοικήσεως Γ΄ και Α΄ Τάξεως
Υπηρεσίας Αξιωματικού Επιτελούς Β΄ Τάξεως

Προαγωγές 

Ανθυποσμηναγός Ιούνιο 1977
Υποσμηναγός 	Ιούνιο 1980
Σμηναγός 	Ιούλιο 1983
Επισμηναγός	Αύγουστο 1988
Αντισμήναρχος 	Αύγουστο 1992
Σμήναρχος 	Μάρτιο 1999
Ταξίαρχος 	Μάρτιο 2005
Υποπτέραρχος	Μάρτιο 2007
Αντιπτέραρχος 	Μάρτιο 2009

Πηγές 

Διατελέσαντες Αρχηγοί ΤΑ
 Βιογραφικό
Γιάννης Πατσαντάρας – Μίλτος Σκαραμαγκάς: Οι παράτολμοι πιλότοι που καταδίωξαν τους Τούρκους μέχρι τη Σμύρνη

Έλληνες αξιωματικοί της Πολεμικής Αεροπορίας

Παραπομπές